દીપેશ અભિષેક અપમૃત્યુ કેસમાં સાક્ષી અને આસારામના પૂર્વ સાધક રાજુ ચાંડક ઉપર વર્ષ ૨૦૦૯માં ફાયરિંગ કરવામાં આવ્યું હતું. ગત મહિને આસારામનો શાર્પ શૂટર કાર્તિકની એટીએસ દ્વારા ધરપકડ કરવામાં આવી હતી. જેમાં તેણે રાજુ ચાંડક ઉપર ફાયરિંગ કર્યા હોવાની કબૂલાત કરી હતી. આ કેસની તપાસ એસઓજીને સોંપાઇ હતી જેમાં ક્રાઇમે કાર્તિકની ધરપકડ કરી હતી. તેની પૂછપરછમાં આશ્રમના સંચાલક અને સાધક કે.ડી.પટેલ કાર્તિકને એક લાખ રૂપિયાની સોપારી આપી હોવાનું ખૂલ્યું હતું.